ભારતના કથિત સેક્યુલરો ભારતીય સેનાની છબીને દાગદાર કરવાનો નાનામાં નાનો અવસર મળતાં ગજબના ઉત્સાહમાં આવી જાય છે. એમાં પણ કોઈ એક જ સમાચારમાં સેના અને સંઘને બદનામ કરવાનો અવસર મળે તો તેઓ પોતાના બન્ને હાથ માથે મૂકી નાચવા લાગે છે અને એમાં પણ ઉત્તર ભારત અને દક્ષિણ ભારત વચ્ચેના કાલ્પનિક ભેદને હવા આપવાનો અવસર મળે તો તેમના માટે આ અવસર સોના કરતાં પણ મોંઘો બની જાય છે. હમણાંથી સોશિયલ મીડિયામાં જનરલ કરિઅપ્પાની હત્યાના ષડયંત્રના સમાચાર આનો તાજો દાખલો છે, પરંતુ આ સમાચારને મારીમચડી ચલાવવા માટે તેમણે જે આધાર પસંદ કર્યો છે તે એકદમ પાયાવિહોણો છે.